1. ΝΟΜΟΣ υπ' αριθ. 1766 της 12/19 Απρ. 1951 (ΦΕΚ Α' 114) Περί συστάσεως εν Βενετία Ελληνικού Ινστιτούτου Βυζαντινών και Μεταβυζαντινών Σπουδών. Άρθρ.1.Συνιστάται δια του παρόντος νομικόν πρόσωπον Δημοσίου Δικαίου υπό την επωνυμίαν "Ελληνικόν Ινστιτούτον Βυζαντινών και Μεταβυζαντινών Σπουδών" έχον τη έδραν αυτού εν Βενετία και σκοπόν την προαγωγήν των Βυζαντινών και μεταβυζαντινών σπουδών. Το ως άνω Ινστιτούτον υπάγεται εις την αρμοδιότητα των Υπουργείων Εξωτερικών και Παιδείας. Η επ' αυτού εποπτεία και ο έλεγχος των Υπουργείων τούτων ασκείται δια τριμελούς επιτροπής αποτελουμένης εξ ενός ανωτάτου υπαλλήλου του Υπουργείου Εξωτερικών οριζομένου υπό του επί των Εξωτερικών Υπουργού, ενός ανωτάτου υπαλλήλου του Υπουργείου Θρησκευμάτων και Παιδείας οριζομένου υπό του επί της Παιδείας Υπουργού και ενός μέλους της Ακαδημίας Αθηνών οριζομένου υπό της Συγκλήτου αυτής. Έκαστος των ως άνω αντιπροσώπων διορίζεται μετά του Αναπληρωτού του και επί θητεία τριών ετών, δυναμένη να ανανεωθή. Τα μέλη της Επιτροπής ταύτης δεν αμείβονται δια την υπ' αυτών προσφερομένην υπηρεσίαν. Η άνω Εποπτική Επιτροπή διατηρήθηκε από την 010/517/16-24 Ιουν. 1982 (ΦΕΚ Β' 429) Απ. Υπ. Προεδρίας και Εξωτερικών. Σύμφωνα δε με το άρθρ. 6 της Β/38947/1982 (ΦΕΚ Β' 429) Απ. Υπ. Προεδρίας και Πολιτισμού - Επιστημών (κατωτ. σελ. 1070,04) στη άνω Επιτροπή μετέχει ως εκπρόσωπος του ΥΠΠΕ ανώτερος υπάλληλος αυτού. Άρθρ.2.-Διευθυντής του Ελληνικού Ινστιτούτου Βενετίας διορίζεται δια Β.Δ/τος προκαλουμένου υπό των Υπουργών Παιδείας και Εξωτερικών, κατόπιν προτάσεως της Ακαδημίας Αθηνών, επιστήμων ανεγνωρισμένης αξίας ειδικός εις τας βυζαντινάς ή μεταβυζαντινάς μελέτας. Ούτος εκπροσωπεί το Ινστιτούτον εις τας εν γένει σχέσεις αυτού. Η οικονομική διαχειρίσις του Ινστιτούτου ασκείται υπό τριμελούς Επιτροπής αποτελουμένης εξ ενός αντιπροσώπου της εν Ρώμη Ελληνικής Πρεσβείας, του διευθυντού του Ινστιτούτου και του Προέδρου της Ελληνικής Κοινότητος Βενετίας. Άρθρ.3.-Ο Οργανισμός του Ινστιτούτου θέλει συνταχθή υπό του Διευθυντού αυτού και εγκριθή υπό της εν άρθρ. 1ω τριμελούς Επιτροπής θέλει δε τεθή εν ισχύϊ δια Β.Δ/τος προκαλουμένου υπό των Υπουργών Εξωτερικών και Παιδείας. Τροποποίησις ή συμπλήρωσις του οργανισμού ενεργείται κατά τον αυτόν ως άνω τρόπον. Άρθρ.4-Η αποζημίωσις του Διευθυντού του Ινστιτούτου καθορίζεται ίση προς τας εκάστοτε αποδοχάς του Α' γραμματέως της εν Ρώμη Β. Πρεσβείας άνευ ουδεμιάς κρατήσεως υπέρ τρίτων ή του Δημοσίου πλην της του φόρου καθαράς προσόδου. Η ανωτέρω δαπάνη ως και πάσα άλλη συναφής προς την λειτουργίαν του Ινστιτούτου βαρύνουσι την περιουσίαν αυτού, εν περιπτώσει δε ανεπαρκείας ταύτης, βεβαιουμένης εκ των εκάστοτε υπ' όψιν της Επιτροπής του άρθρ. 1 τιθεμένων διαχειριστικών και ταμειακών στοιχείων, συντρέχει ο προϋπολογισμός των εξόδων του Υπουργείου των Εξωτερικών αναγραφομένης εν αυτώ ειδικής πιστώσεως. Άρθρ.5.-Μέχρι του διορισμού του υπό του άρθρ. 2 του παρόντος προβλεπομένου διευθυντού το Ινστιτούτον εκπροσωπεί νομίμως ο εν Ρώμη Πρεσβευτής της Ελλάδος ή ο παρ αυτού οριζόμενος αντιπρόσωπός του. Άρθρ.6.-Αι λεπτομέρειαι της εφαρμογής του παρόντος Νόμου κανονισθήσεται δια Δ/τος. Εξεδόθη το Β.Δ. 720 της 19 Αυγ. /9 Σεπτ. 1966 (ΦΕΚ Α' 174) περί Οργανισμού του εν Βενετία Ελληνικού Ινστιτούτου Βυζαντινών και Μεταβυζαντινών Σπουδών. (Αντί για τη σελ. 805) Σελ. 805(α) Τεύχος Ε91-Σελ. 33 711 Ινστιτούτο Βυζαντινών Σπουδών 31.Ι.κ.1